Las Sampolas

Las Sampolas u la Sampola ye una montanya de 1.723 metros d'altaria de la sierra de Mayabona situada en lo termin municipal de Puertomingalbo (Teruel). En un cerro suyo a 1.705 m bi ha un vértiz cheodesico.

 Toponimia 
L'oronimo Sampola deriva de l'apelliu catalán Sampol (Sant Pol), documentau en Puertomingalbo ya en 1313 (Domingo Sanpol), miembro d'un linache de comerciants de trigo, ganau y lana. Este apellliu ye actualment común en Mallorca, a on que ha orichinau los toponimos Sant Pol de Mar y Son Sampola (Andratx).

En 1479 ya existiba l'oronimo en forma singular (Juan Domene de la Sampola), y entre los sieglos XVI y XIX coexistiban las formas singular y plural La Sampola / Las Sampolas, predominando dende lo sieglo XIX la forma plural con falsa segmentación Las Ampolas dende un rechistro escrito culto. José Castillo Gil: La toponimia oral de las elevaciones macizas de Puertomingalvo (Gúdar-Javalambre, Aragón) y su rotulación con genéricos postizos a partir del siglo XX. Publicau en Onomàstica. Anuari de la Societat d Onomàstica, nº 2, 2016, pp 35-90.

La cima y cadagún de los cerros tienen un nombre d'acuerdo con la finca a on que son (Las Sampolas de Chimo, Las Sampolas de Valero, Las Sampolas de Marcelino, Las Sampolas de Casimiro, Las Sampolas de Carlos, Las Sampolas de Silverio, Las Sampolas de Guillermo, etcetera). Javier Solsona Benages: Estudio toponímico del término municipal de Puertomingalvo (Teruel). Universitat Jaume I, 2001. p. 41. La mes alta ye Las Sampolas de Chimo, con 1.723 m. Lo cerro mes baixo ye lo cabezo de las Sampolas de Guillermo (1.654 m). Lo cerro a 1.705 m, conoixiu como Las Sampolas de Valero, fegura en los mapas topograficos nacionals como alto de las Ampolas dende l'anyo 2006 pero no ye un microtoponimo tradicional, como tampoco no en ye sierra de las Ampolas, que apareixe lo mapa topografico d'este mesmo anyo.

 Referencias 

Bibliografía
 José Castillo Gil: La toponimia oral de las elevaciones macizas de Puertomingalvo (Gúdar-Javalambre, Aragón) y su rotulación con genéricos postizos a partir del siglo XX. Publicau en Onomàstica. Anuari de la Societat d Onomàstica, nº 2, 2016.
 Javier Solsona Benages: Estudio toponímico del término municipal de Puertomingalvo (Teruel). Universitat Jaume I, 2001.

Vinclos externos
  Fuella de lo vértiz cheodesico.

Sampola
Sampola
Sampola
Categoría:Sierra de Mayabona
Sampola
Categoría:Montanyas de Gúdar-Chabalambre